जयापुर गांव प्रधानमंत्री नरेंद्र मोदी के संसदीय क्षेत्र वाराणसी के अंतर्गत आता है। पीएम द्वारा गोद लि‍ए जाने के बाद गांव में 2015 में स्‍ट्रीट लाइटें लगवाई गई थीं। श्रीनारायण पटेल ने बताया कि‍ तकरीबन एक साल पहले 50 बैटरि‍यां चोरी हो गई थीं, जि‍सकी पुलि‍स में शि‍कायत दी गई थी। इस पर अमल भी नहीं हुआ था कि चोर 30 बैटरि‍यां और चुरा ले गए। पुलि‍स में इसकी शि‍कायत भी दी गई थी। इस बीच, नई बैटरी भी नहीं लगाई गई। हि‍न्‍दुस्‍तान टाइम्‍स की रि‍पोर्ट के अनुसार, एडीजी महापात्रा सोमवार (15 जनवरी) को जयापुर आए थे। उन्‍हें इसकी जानकारी दी गई थी। पटेल ने उन्‍हें बताया था कि‍ बैटरी चोरी की एफआईआर दर्ज कराने के बाद अभी तक इस मामले में कोई कार्रवाई नहीं हुई है। एडीजी ने स्‍थानीय पुलि‍स को चोरों को पकड़ने के साथ ही गांव में गश्‍ती बढ़ाने को कहा।